২৬ এর ভোটে শমীকের টিমে কারা? দেখুন বিশেষ প্রতিবেদন

কলকাতা: সেপ্টেম্বরেই বিজেপির নয়া রাজ্য কমিটি, আর সেই নিয়ে রবিবার দিল্লিতে চুড়ান্ত বৈঠকে বসতে চলেছে গেরুয়া শিবির। কোন টিম নিয়ে শমীক ভট্টাচার্য ২৬ -এর বিধানসভা নির্বাচনে (WB Assembly Elections 2026) লড়াই করবে , তা চুড়ান্ত হয়ে যাবে রবিবার এবং সোমবারের মধ্যে । রবিবার সকালে দিল্লি যাবেন শমীক ভট্টাচার্য (Samik Bhattacharya)। সেখানেই বিজেপি কেন্দ্রীয় নেতৃত্ব , রাজ্যের অবজারভার সঙ্গে জরুরি বৈঠক। কারা থাকছেন বা বাদ যাবেন নতুন কমিটিতে তা বহু আলোচনার পর ঠিক হয়েছে। আরএসএস তাতে সিলমোহর দিয়েছে। এবার “ফাইনাল ” করতে বৈঠকে বিজেপি।

নভেম্বর থেকে এই রাজ্যের বিধানসভা নির্বাচনের ঢোল বেজে যাবে। হাতে আর মাত্র ৫ মাস মতো থাকবে। নির্বাচনের আগেই বিজেপি চাইছে ভাইস প্রেসিডেন্স, সেক্রেটারি, মোর্চা, যুব মোর্চার দায়িত্ব কাদের কাঁধে দেওয়া হবে তা ঠিক করে নেওয়া। এনিয়ে আলোচনায় বলতে আগামীকাল রবিবার দিল্লি যাচ্ছেন বিজেপির রাজ্য সভাপতি শমীক ভট্টাচার্য। সেখানে জেপি নাড্ডা, বি এল সন্তোষ সহ বিজেপির সর্বভারতীয় নেতা,রাজ্যের অবজারভার সঙ্গে জরুরি বৈঠকে আগামিদিনের রূপরেখা ঠিক হবে। এই কমিটি হবে ভোটমুখি ।কাদের নিয়ে ২৬ এর নির্বাচনে শমীক লড়বেন। কারা কোথায় কী দায়িত্ব পালন করবেন? জানা গিয়েছে, পুরনো কমিটি থেকে বেশ কয়েকজনকে দায়িত্ব দেওয়া হতে পারে। শমীকের মত , যারা নিবাচনে লড়াই করবে তাদের কোন বড় দায়িত্ব নয়। শমীকের এই মতের পাশে আরএসএস। এখন দেখার কেন্দ্রীয় বিজেপি নেতারা কি মত দেয়।

আরও পড়ুন: জেল হেফাজত জীবনকৃষ্ণের, কী নির্দেশ আদালতের?

একটা সময় বিজেপিকে শুধুই বড় বাজার কেন্দ্রিক কমিটি দল বলা হত। নরেন্দ্র মোদি ক্ষমতায় আসার পর অবশ্য সেই বদনাম ঘুচেছিল। গত দু বছর নির্বাচনে বিজেপি বঙ্গ দখলে মরিয়া হয়ে লড়াইয়ে ময়দানে নেমেছিল। কিন্তু সেই আশা বিজেপির পূরণ হয়নি। এবার আসন্ন নির্বাচনে বাংলায় ক্ষমতায় আসতে সর্বশক্তি দিয়ে লড়াইয়ের ময়দানে নামতে চাইছে বিজেপি। সেই রুটম্যাপ ঠিক করতে দিল্লিতে শমীকে তলব করা হয়েছে। বিজেপি সূত্রে খবর , সবাই বাদ যাবে না। বহু পুরোন লোক ফিরবে। ২৬-এর ভোটে বিজেপি সফল না হলে বড় দায়িত্ব এবং দায় শমীকের ঘাড়ে পরবে । তাই সতর্ক শমীক ও । সবাই কে তুষ্ট করতে না পারলেও , বহু পুরোন কে ফিরিয়ে আনতে চায় শমীক। তাই কারা রাজ্যের বিজেপি দল এবং সংগঠন পরিচালনা করবে , কারা বাদ যাবে – এখন বিজেপিতেই এই আলোচনা সর্বত্র।

অন্য দিকে দিল্লি-সহ একাধিক বিজেপি শাসিত রাজ্যে বাঙালিদের হেনস্তার অভিযোগ উঠেছে। সম্প্রতি রাজধানীর বসন্তকুঞ্জের জয় হিন্দ কলোনিতে চূড়ান্ত হেনস্তার শিকার হয়েছিলেন বাঙালি পরিযায়ী শ্রমিকরা। এই পরিস্থিতিতে রাজধানীতে দুর্গাপুজো নিয়ে এই প্রথমবার আগ্রহ দেখাল বিজেপি। রাজনৈতিক মহলের একাংশের মতে, ‘বাঙালি হেনস্তা’য় প্রলেপ দিতেই বিজেপির এই নতুন অস্ত্র।

দেখুন ভিডিও